***ИЗВЈЕШТАЈ***

***О ИЗВРШЕЊУ БУЏЕТА ОПШТИНЕ ПАЛЕ***

***ЗА ПЕРИОД ЈАНУАР – ЈУНИ 2021. ГОДИНЕ***

 Извјештај о извршењу буџета Општине Пале за период јануар – јуни 2021. године је извјештај о извршењу буџетских средстава и буџетских издатака, који је урађен на основу Правилника о форми и садржају буџета и извјештаја о извршењу буџета („Службени гласник Републике Српске“, број. 100/13 и 102/16), којим се уређује форма и садржај буџета и извјештаја о извршењу буџета Републике Српске, буџета општина, градова и фондова.

Чланом 47. Закона о буџетском систему Републике Српске („Службени гласник Републике Српске“, број. 121/12, 52/14, 103/15 и 15/16) је прописано да извјештај треба да садржи:

1. Преглед буџетских средстава и издатака које је Народна скупштина, Скупштина Општине, усвојила у претходној години,
2. Преглед остварених буџетских средстава и издатака у току претходне фискалне године, који су приказани тако да се јасно може видјети разлика између оствареног и извршеног буџета,
3. Објашњење већих одступања,
4. Податке о задуживању и управљању дугом,
5. Податке о коришћењу буџетске резерве,
6. Податке о гаранцијама датим у току претходне фискалне године,
7. Почетно и завршно стање јединствених рачуна трезора и рачуна посебних намјена и
8. Податке о извршеним реалокацијама.

Табеларни преглед извјештаја састоји се од:

* Општег дијела буџета који даје приказ буџетских прихода и расхода, бруто буџетског суфицита/дефицита, нето издатака за нефинансијску имовину, буџетског суфицита/дефицита и нето финансирања;
* Буџетски приходи и примици за нефинансијску имовину дају приказ јавних прихода, текућих и капиталних грантова, трансфера примљених од других буџетских јединица и примитака за нефинансијску имовину;
* Буџетски расходи и издаци за нефинансијску имовину дају приказ расхода за лична примања за Општинску управу и Остале буцетске кориснике, расхода по основу коришћења роба и услуга, расхода финансирања и других финансијких трошкова, приказ субвенција, грантова, дознака на име социјалне заштите и издатака за нефинансијску имовину;
* Финансирање даје приказ нето примитака од финансијске имовине и нето задуживања;
* Функционална класификација расхода и нето издатака за нефинансијску имовину;
* Буџетски издаци по организационој класификацији који су подијељени према потрошачким јединицама;
* Преглед коришћења средстава буџетске резерве и
* Преглед прерасподјеле (реалокације) буџетских средстава.

Скупштина Општине Пале је на редовној сједници одржаној 28. јануара 2021. године, донијела је Одлуку о усвајању буџета Општине Пале за 2021. годину у износу од 12.616.000 КМ („Службене новине града Источно Сарајево“ број 3/21) .

***Остварење буџетских прихода и примитака за нефинансијску и финансијксу имовину и задуживања са стањем на дан 30.06.2021. години***

Укупно остварени приходи буџета општине Пале по периодичном обрачуну за период јануар-јуни 2021. године износили су 4.763.871 КМ (фонд 01), што je 42,91% у односу на годишњи план буџета, 14.000 KM евидентирано на фонд 03 и 40.000 КМ евидентирано на фонд 05. Укупно расположива средства буџета општине Пале током протеклог извјештајног периода износила су 4.999.285 КМ (фонд 01), што је 39,63% од плана за 2021. годину, 14.000 КМ за фонд 03 и 94.237 за фонд 05 КМ , а односе се на :

 - вриједност у КМ-

|  |  |  |  |  |
| --- | --- | --- | --- | --- |
|  |  | Фонд 01 | Фонд 03 | Фонд 05 |
|  1. | Пореске приходе | 2.863.182 |  |  |
| 2. | Непореске приходе | 1.706.168 |  |  |
| 3. | Текући грантови из земље | 0 | 14.000 | 40.000 |
| 4. | Трансфери јединицама локалне самоуправе | 194.521 |  |  |
|  5. | **Укупни приходи** | **4.763.871** | **14.000** |  **40.000** |
| 6. | Примици за нефинансијску имовину | 184.704 |  |  |
| 7. | Примици од финансијске имовине из трансакција са другим јединицама власти |  |  | 54.237 |
|  8. | Остали примици из земље | 50.711 |  |  |
|   | **Укупно расположива средства** | **4.999.285** | **14.000** | **94.237** |

**Порески приходи** (економски код 710000) Остварени порески приходи током протеклог извјештајног периода износили су 2.863.182 КМ, што је 53,01% од плана за 2021. годину. Приходи по основу пореза на лична примања и приходе од самосталне дјелатности износили су 520.934 КМ, што је 47,36% од плана за текућу буџетску годину, од чега износ од 1.830 КМ односи се на приходе остварене путем мултилатералне компензације проведене у претходном периоду. Приходи од пореза на имовину и непокретност остварени су у износу од 282.793 КМ што је 62,84 % од плана за 2021. годину. Скупштина општине Пале донијела је Одлуку о утврђивању пореске стопе на порез на непокретност за 2021. годину у висини од 0,12% од процијењене вриједности непокретности. Остварени приходи од индиректних пореза износили су 2.047.329 КМ, што је 53,23% од плана за текућу буџетску годину. Порези на промет производа и услуга остварени су у износу од 2.017 КМ . Остали порески приходи остварени су у износу од 10.109 КМ и односе се на порез на добитке од игара на срећу.

**Непорески приходи** (економски код 720000) током протеклог извјештајног периода остварени су у износу од 1.706.168 КМ што је 32,11% од плана буџета за 2021. годину. Веће остварење наведених прихода очекује се у наредном извјештајном периоду.

 Приходи од закупа и ренте (економски код 721200) остварени су у износу од 449.469 КМ, што је 29,42 % од плана буџета, a односе се на приходе од закупа јавних површина и приходе од ренте по основу рјешења о одобрењу за изградњу и уговора о одложеном плаћању наведених прихода. У оквиру потрошачке јединице ЈУ „Културно спортски центар“ Пале наведени приходи су остварени у износу од 4.500 КМ, а чине их приходи од закупа простора кино сале и рекламе и сале за културно спортске рекреације у спортској дворани.

 Административне таксе и накнаде (економски код 722100) су остварене у износу од 26.220 КМ и то општинске административне таксе. Комуналне накнаде и таксе (економски код 722300) су остварене у износу 101.268 КМ, што jе 67,51 % од годишњег плана. Боравишне таксе остварене у износу од 64.673 КМ и остварење се односи на прва два мјесеца текуће године, док се од марта мјесеца приходи од боравишне таксе на територији општине Пале распоређују на намјенски рачун Града Источно Сарајево, а на основу одлуке Уставног суда.

Накнаде по разним основама (економски код 722400) остварене су у износу од 786.649 КМ, а састоје се од накнаде за грађевинско земљиште у износу од 464.367 КМ, накнаде за коришћење минералних сировина у износу од 12.685 КМ, накнаде за промјену намјене пољопривреног земљишта у износу од 22.559 КМ, накнаде за кориштење шума и шумског земљишта - средства за развој неразвијених дијелова остварена продајом шумских сортимената остварени су у износу од 207.540 КМ. Накнаде за обављање послова од општег интереса у шумама у приватној средини остварене су у износу од 8.574 КМ. Накнаде за коришћење вода остварене су у износу од 53.868 КМ и остале накнаде су остварене у износу од 17.056 КМ које се највећим дијелом односе на накнаде за коришћење комуналних добара од општег интереса.

Приходи од пружања јавних услуга (економски код 722500) однесе се на приходе буџетских корисника који су у протеклом периоду остварени у укупном износу од 161.197 КМ.

ЈУ „Центар за социјални рад“ остварила је властите приходе у износу од 2.613 КМ што је 43,55 % у односу на план буџета, а односе се на издавање потврда о животу, увјерења о издржавању, сагласности, као и учешћу сродника у издржавању лица која су смјештена у установе.

ЈУ Дјечији центар „Буба мара“ остварила је властите приходе у износу од 152.120 КМ што је 31,04% у односу на план, a односе се на услуге боравка дјеце у вртићу. У другом полугодишту текуће године очекује се потпуно остварење наведених прихода након отварања новог објекта и стварања услова за пријем већег броја дјеца.

ЈУ „Kултурно спортски центар“ Пале остварила је властите приходе у износу од 4.114 KM што је 17,14 % у односу на план буџета за 2021. годину, а односе се на наплаћене приходе од корисника спортске дворане за трошкове електричне енергије и приходе по основу продатих улазница за посјете пећини Орловача.

ЈУ „Народна библиотека“Пале остварила је властите приходе у износу од 2.350 КМ, а односе се на наплаћене чланарине.

Новчане казне (економски код 723100) остварене су у износу од 4.675 КМ и чине 93,50% од плана буџета за 2021. годину.

Приходи од закупа од других јединица власти (економски код 728100) остварени су у износу од 4.000 КМ и чине их приходи од закупа евидентирани у оквиру потрошачке јединице ЈУ „Kултурно спортски центар“ Пале.

Остали непорески приходи (економски код 729100) остварени су у износу од 108.018 КМ, а односе се на приходе по основу накнаде за вршење техничног пријема изграђених објеката, приходе по основу накнаде за вјенчање као и приходи на име рефундације плата приправника по пројекту „Програм подршке запољшавању младих са ВСС у статусу приправника у 2020. години“ од стране Завода за запошљавање Републике Српске .

**Грантови** (економски код 731200) су остварени у износу од 54.000 КМ и то грантови у износу од 14.000 КМ који су евидентирани на фонду 03, а односе се наплаћене грантове за реализоване пројекте током 2020. године. Грантови су остварени по посебним пројектима (Министарство трговине и туризма Републике Српске за Уговор о финансирању пројекта „Промоција туристичког потенцијала за 2020. годину од 09.11.2020. године у износу од 3.000 КМ и средства по пројекту историјска студија „Рођени да вјечно живо“ по Уговору од 30.12.2020. године у износу од 11.000 КМ).

На фонду 05 евидентирани су грантови у износу од 40.000 КМ од стране Фонда за развој и запошљавање Републике Српске, а на основу закљученог Уговора о додјели средстава у склопу финансијског механизма за финансирање пројеката интегрисаног и одрживог локалног развоја у Републици Српској 2020/2021. Циљ пројекта су бесповратна средства за реализацију пројекта „Опремање и едукација до стварања ланца вриједности-Подршка пољопривредним произвођачима Општине Пале“.

**Трансфери јединицама локалне самоуправе** (економски код 787200) За протекли обрачунски период трансфери јединицама локалне самоуправе остварени су у износу од 194.521 КМ, а односе се на трансфер од ентитета у износу од 1.000 КМ Центру за социјални рад за помоћ у трошковима горива, трансфер Министарства здравља и социјалне заштите за реализацију права за његу и права на новчану помоћ у износу од 133.539 КМ, трансфер Министарства здравља и социјалне заштите за унапређење положаја лица са инвалидитетом у износу од 58.622 КМ, трансфер ог Града Источно Сарајево за откуп књига у ЈУ „Народна библиотека“ у износу од 600 КМ, трансфери од ентитета по записницима Пореске управе у износу од 415 КМ и трансфери од јединица локалне самоуправе по записницима Пореске управе у износу од 345 КМ.

**Примици за нефинансијску имовину**  (економски код 81000) у периоду од 01.01.-30.06.2021. године остварени су у износу од 184.704 КМ који се односе на примитке од продаје грађевинског земљишта у износу од 184.529 КМ (економски код 8131) и примитке од продаје сувенира у оквиру потрошачке јединице „Културно спортски центар“ у износу од 175 КМ (економски код 8161).

**Примици од задуживања из трансакција са другим јединица власти** (економски код 9281) остварени су у износу од 54.237 КМ и односе се на наплаћена потраживања од Министарства финансија за пореске обавезе измирене путем обвезница.

**Остали примици** (економски код 930000) у периоду од 01.01.-30.06.2021. године остварени су у износу од 50.711 КМ, а односе се на примитке по основу депозита и кауција у износу од 13.000 КМ, импутиране примитке по основу затворених аванса у износу од 20 КМ и остали примици из трансакција између или унутар јединица власти у износу од 37.691 КМ (примици за накнаде плата за породиљско одсуство и накнаде плата за вријеме боловања које се рефундирају од фонда обавезног социјалног осигурања).

***Остварење буџетских расхода и издатака за нефинансијску и финансијксу имовину и отплату дугова са стањем на дан 30.06.2021. години***

**Укупно утрошена средства буџета општине Пале** за период јануар–јуни 2021. године износила су 4.671.092 КМ (фонд 01), што је 37,03% од плана за 2021. годину, износ од и 98.500 КМ (фонд 05), а распоређена су за следеће намјене:

 - вриједност у КМ-

|  |  |  |  |
| --- | --- | --- | --- |
|  | Фонд 01 | Фонд 03 | Фонд 05 |
| Расходи за лична примања запослених | 1.926.648 |  |  |
| Расходи по основу коришћења роба и услуга | 1.051.301 |  |  |
| Расходи финансирања и други финансијски расходи | 61.189 |  |  |
| Субвенције | 103.622 |  |  |
| Грантови | 312.050 |  |  |
| Дознаке на име социјалне заштите које се исплаћују из буџета | 589.234 |  | 58.500 |
| Расходи финансирања и други финансијски расходи и расходи трансакција размјене између или унутар јединица власти | 12.064 |  |  |
| Расходи по судским рјешењима | 9.907 |  |  |
| Трансфери између различитих једина власти | 10.059 |  |  |
| Издаци за нефинансијску имовину | 281.386 |  | 40.000 |
| Издаци за отплату дугова | 287.599 |  |  |
| Остали издаци  | 26.033 |  |  |
| **Укупно утрошена средства** | **4.671.092** |  | **98.500** |

Према организационој структури средства су распоређена у двије организационе јединице и то:

1. За потрошачке јединице оперативне јединице I Општинска управа:

|  |  |  |
| --- | --- | --- |
|  | Скупштина општине – 10890110  |  115.314 КМ  |
|  | Општинска управа - 10890130 |  1.903.426 КМ |
|  | Програм подстицаја развоја - 10890150  |  79.325 КМ (фонд 05) 98.500 КМ |
|  | Стамбено комунални послови – 10890170  |  411.334 КМ  |
|  | Програм изградње и уређења простора - 10890171 |  270.004 КМ |
|  | Програм утрошка накнада по Закону о шумама - 10890172 |  72.713 КМ  |
|  | Остала буџетска потрошња- 10890190  |  530.542 КМ  |
|   |  |  |

2. За потрошачке јединице оперативне јединице I I Остали корисници буџета општине:

* ЈУ „Центар за социјални рад“ – 10890300 545.609 КМ
* ЈУ Дјечији центар „Буба мара“ – 10890400 356.231 КМ
* ЈУ „Културно спортски центар“ – 10890500 272.784 КМ

|  |  |
| --- | --- |
| * ЈУ „Народна библиотека“ Пале – 08180016
 |  22.781 KM |
| * ЈУ „Туристичка организација општине Пале“- 10890920
 |  91.031 КМ |

**Потрошачка јединица «Скупштине општине»** остварена је у износу од 115.314 КМ и односи се на обрачунате бруто наканде за шест мјесеци одборницима, члановима скупштинских комисија, члановима изборних комисија и грантови политичким партијама.

**Потрошачка јединица «Општинска управа»** током протеклог извјештајног периода остварена је у износу од 1.903.426 КМ, што је 44,04% од плана за 2021. годину.

Расходи на име бруто плата запослених (економски код 4111) остварени су у износу 1.048.146 КМ, што је 50,42 % од плана буџета, од чега износ од 17.328 КМ односи се на бруто плате приправника. Плате за првих пет мјесеци текуће године су се обрачунавале и исплаћивале у складу са Посебним колективним уговором за запослене у области локалне самоуправе Републике Српске („Службени гласник Републике Српске“ број 20/17, 85/18,21/20), у складу са одредбама члана 121. и 123. Закона о измјенама и допунама Закона о раду („Службени гласник Републике Српске“, број 66/18) и Закона о измјенама и допунама Закона о порезу на доходак („Службени гласник Републике Српске“, број 66/18). Плата за јуни мјесец текуће године је обрачуната и исплаћена у складу Колективним уговором за запослене у општинској управи Општине Пале (Службене новине Града Источно Сарајево, број 09/21).

Расходи за бруто накнаде запослених и осталих личних примања запослених по основу рада (економски код 4112) остварене су у износу од 150.143 КМ, што је 39,64% од плана буџета, а средства су издвојена за расходе за топли оброк у износу од 120.042 КМ, расходе за превоз радника у износу од 16.547 КМ, расходи по основу дневница за службена путовања у земљи и иностранству у износу од 1.153 КМ, расходи за јубиларну награду за запосленог радника који је остварио 30 година радног стажа у Општинској управи у износу од 3.969 КМ и расходи за остале накнаде (8.март) у износу од 8.432 КМ.

Расходи за накнаду плата запослених за вријеме боловања, родитељског одсуства и осталих накнада плата које се не рефундирају (економски код 4113) остварене су у износу од 13.440 КМ, а односе се на бруто плате запослених који су у извјештајном периоду користили боловање, a које се не рефундира од стране фонда обавезног социјалног осигурања.

Расходи за отпремнине и једнократне помоћи (економски код 4114) су остварене у износу од 29.901 КМ, што је 128,88% од плана буџета за 2021. годину, а односе се на бруто накнаде за отпремнине два радника који су стекли услове за пензионисање и новчане помоћи раднику у случају теже болести. Наведена средства су остварена у већем износу од планираног те је донесена одлука о привременој реалокацији средстава за недостајућа средства са економског кода 4112-Расходи за бруто накнаде запослених и осталих личних примања запослених по основу рада.

На име расхода за коришћење роба и услуга (економски код 412) издвојена су средстава у износу од 254.664 КМ, што је 39,52% од плана за 2021. годину.

Расходи по основу утрошка енергије (економски код 4122) остварени су у износу од 12.623 КМ, што је 18,03 % од плана буџета, а односе се на расходе за утрошак електричне енергије у износу од 7.663 КМ и расходе за централно гријање у износу од 4.960 КМ. Расходи за комуналне услуге (економски код 4122) остварени су у износу од 14.142 КМ и односе се на расходе за услуге водовода и канализације у износу од 6.430 КМ, а расходе за услуге одвоза смећа у износу од 7.712 КМ.

Расходи за комуникационе услуге (економски код 4122) остварене су у износу од 28.631 КМ које се односе на расходе за услуге коришћења фиксних и мобилних телефона у износу од 17.202 КМ, расходи за коришћење интернета у износу од 4.648 КМ, расходи за поштанске услуге у износу од 6.677 КМ и остале комуникационе расходе у износу од 104 КМ.

Расходи за услуге превоза (економски код 4122) су остварени у износу од 4.883 КМ, а односе се на услуге превоза породица погинулих бораца на гробље Соколац, превоза ученика на Јахорину у склопу програма бесплатног скијања.

Расходи за режијски материјал (економски код 4123) остварени су у износу од 10.561 КМ који се односе на набавку канцеларијског и компјутерског материјала, набавку образаца за потребе матичних служби, набавку материјала за одржавање чистоће зграде општине и мјесних уреда, као и набавка стручне литературе.

Расходи за текуће одржавање (економски код 4125) остварени су у износу од 7.833 КМ, а односе се на расходе за текуће одржавање зграде у износу од 1.539 КМ и расходе за текуће одржавање опреме (одржавање превозних средстава, компјутерске и комуникационе опреме) у износу од 6.294 КМ.

Расходи по основу путовања и смјештаја (економски код 4126) остварени су у износу од 8.361 КМ, а односе се на трошкове службеног путовања и утрошка горива.

Расходи за стручне услуге (економски код 4127) остварене су у протеклом извјештајном периоду у износу од 64.716 КМ, а односе се на услуге финансијског посредовања (банкарске провизије и провизије берзе након провођења мултилатералне компензације), услуге осигурања имовине, возила и запослених, услуге информисања и медија (услуге штампања и фотокопирања у износу од 1.500 КМ, услуге објављивања тендера и огласа у износу од 6.297 КМ, расходи за електронске медије и штампање часописа „Паљанске новине“ у износу од 20.000 КМ, услуге рекламе и пропаганде у износу од 6.163 КМ и остале услуге у износу од 4.472 КМ), правне и административне услуге (геодетско катастарске услуге у износу од 3.064 КМ и адвокатске и нотарске услуге у износу од 3.484 КМ), услуге процјене и вјештачења, компјутерске услуге (расходи за услуге одржавања рачунарских програма и расходи за трошкове одржавања лиценци за трезор) и остале стручне услуге.

Остали некласификовани расходи (економски код 4129) остварени су у износу од 102.913 КМ што је 39,06 % од плана буџета за наведене трошкове. Расходи се односе на расходе за стручно усавршавање запослених, расходе на основу закључених уговора са лицима који су организовали часове скијања ученицима основних школа и Средњошколског центра Пале, расходе за бруто накнаде за рад ван радног односа (расходе за бруто накнаде члановима комисије за техички пријем објеката у износу од 10.740 КМ и расходи за бруто накнаде по уговору о дјелу у износу од 19.782 КМ гдје се евидентирају и уговори за рад дежурних љекара за извршене прегледе за лица умрла ван здравствене установе – мртвозорство), расходе за набавку новогодишње галантерије, расходи по основу репрезентације, расходе настали при организацији спортских такмичења (Избор спортисте године, Светосавски турнир у малом фудбалу), расходе по основу пореза и доприноса на терет послодавца остварени (расходи по основу пореза на непокретност по рјешењу Пореске управе у износу од 16.087 КМ, расходи по основу доприноса за професионалну рехабилитацију инвалида у износу од 2.120 КМ, расходи за таксе и накнаде за регистрацију возила у износу од 415 КМ и расходи по основу осталих накнада на терет послодавца у износу од 621 КМ - водне накнаде) и остали непоменути расходи.

Расходи по основу камата на зајмове примљене од банака (економски код 4133) остварени су у износу од 59.197 КМ. Општина Пале редовно сервисира своје обавезе према банкама.

Расходи по основу затезне камате (економски код 4139) остварени су у износу од 1.516 КМ и односе се на расходе затезне камате при отплати рата кредита, расхода за комуникационе услуге, расходе за електричну енергију, расходе по основу утрошака електричне енергије на јавним површинама-јавна расвјета.

Грантови (економски код 4152) остварени су у износу од 600 КМ и односе се на додијељене грантове успјешним спортистима при организовању манифестације „Избор спортисте године“.

Камате по кредиту ЕИБ-а за водоводни и канализациони систем на подручју општине Пале (економски код 4181) остварене су у износу од 12.064 КМ. Општина Пале је у периоду од 2014. до 30.06.2021. године повукла кредитна средстава у износу од 1.952.633,57 КМ од стране Министраства финансија за реализацију пројекта «Смањење губитка воде и ревитализација и доградња водоводног система Пале- Јахорина». Према наведеном Уговору закљученог дана 29.03.2013. године између Општине Пале и Владе Републике Српске-Министарства финансија износ одобреног кредита је 2.688.012,56 КМ са роком отплате 25 година, грејс периодом 8 година, камата се повлачи у траншама и то највише у 15 транши, гдје главница прве транше за наплату доспијева 15.11.2021. године. Укупно плаћена камата по повученом кредиту са стањем на дан 30.06.2021. године изноила је 85.031,72 КМ.

Расходи по судским рјешењима (економски код 4191) остварени су у износу од 9.907 КМ и односе се на судске трошкове одштете.

Транфери између и унутар јединица (економски код 487) остварени су у износу од 992 КМ односно 3,54% , а односе се на евидентиране кварталне записнике Пореске управе Републике Српске о обрачуну и поравнању више или погрешно уплаћених јавних прихода .

 Капитални расходи потрошачке јединице Општинске управе (економски код 5113, 5117 и 5161) остварени су у износу од 22.244 КМ, а утрошени су за набавку рачунарске и комуникационе опреме, рачунарског програма као и набавку ситног алата и инвентара.

Издаци за отплату главнице зајмова примљених од банака (економски код 6112) остварени су у износу од 287.599 КМ.

Издаци по основу депозита и кауција (економски код 6312) остварени су у износу од 3.320 КМ.

Издаци по основу аванса (економски код 6313) остварени су у износу од 9.600 КМ и односе се на импутиране издатке по основу аванса примљених у претходној години.

**ПРЕГЛЕД КРЕДИТНОГ ЗАДУЖЕЊА ОПШТИНЕ ПАЛЕ КОД БАНАКА**

 **НА ДАН 30.06.2021. ГОДИНЕ**

 **-КМ-**

|  |  |  |  |  |  |  |  |
| --- | --- | --- | --- | --- | --- | --- | --- |
| Банка | Износ укупног задужења | Главница | Камата | Повучена средства одобреног кредита | Период кориштења кредита (број мјесеци) | Отплаћени износОд тога:ГлавницаКамата | Остатак дугаОд тога:ГлавницаКамата |
| Raiffeisen bank | 1.298.480,82 | 1.200.000 | 98.480,82 | 1.200.000 | 72 | **703.343,94**626.480,9576.862,99 | **595.136,88**573.519,0521.617,83 |
| UniCreditBank | 1.294.764,95 | 1.200.000 | 94.764,95 | 1.200.000 | 72 | **539.484,49**478.006,6361.478,27 | **755.280,05**721.993,3733.286,68 |
| UniCreditBank | 3.568.197,20 | 3.000.000 | 568.197,20 | 3.000.000 | 120 | **208.144,86**147.613,3160.531,55 | **3.360.052,74**2.852.386,69507.666,05 |

Општина Пале је протеклих година издала следеће гаранције:

- ЈП“Водовод и канализација“АД (Пројекат инфраструктуре, износ: 172.666,67 SDR), период важења:2012-2024, стање дуга на дан 30.06.2021.године износило је 102.527,89КМ;

- ЈП“Комунално“ АД (Куповина возила аутосмећар, износ: 85.827 USD), период важења:2008-2030, стање дуга на дан 30.06.2021.године износило је 73.671,03КМ;

-КП„Градске топлане“ (уградња котла јачине 2 МWh и изградња топловодне мреже за прикључење комплекса факултета, храма и околних стамбено-пословних објеката, износ:400.000 КМ), период важења:2015-2024, стање дуга на дан 30.06.2021.године износило је 169.536,50КМ;

-ЈП„Комунално“ (финансирање пренесивих обавеза: обавезе за уплату ПДВ-а, обавезе за порезе и доприносе и дијела обавеза према добављачима, износ: 250.000 КМ), период важења:2016-2022, стање дуга на дан 30.06.2021.године износило је 44.759,51КМ;

-ЈП„Комунално“ (финансирање пренесених обавеза и набавка основних средстава-опрема за обављање дјелатности, износ: 250.000 КМ), период важења:2018-2024, стање дуга на дан 30.06.2021.године износило је 133.704,97КМ и

-КП„Градске топлане“ (финансирање пренесених обавеза, износ: 250.000 КМ), период важења:2019-2022, стање дуга на дан 30.06.2021.године износило је 110.081,78КМ .

**Потрошачка јединица «Програм подстицаја развоја»** остварена је у износу од 79.325 КМ, а средства су утрошена на реализацију пројекта „Опремање и едукација до стварања ланца вриједности-Подршка пољопривредним произвођачима Општине Пале“. Наиме, у децембру мјесецу 2020. године општина Пале је са Фондом за развој и запошљавање Републике Српске а.д. у чије име иступа Инвестиционо – развојна банка Републике Српске а.д. Бања Лука закључила Уговор о додјели средстава у склопу Финансијског механизма за финансирање пројеката интегрисаног и одрживог локалног развоја у Републици Српској 2020/2021. Циљ Уговора је давање финансијске подршке у виду бесповратних, намјенских средстава ради реализације Пројекта „Опремањем и едукацијом до стварања ланца вриједности: Подршка пољопривредним произвођачима Општине Пале“. Вриједност Пројекта је 136.266,47 КМ, од чега Фонд за развој и запошљавање Републике Српске а.д. финансира 99.998,96 КМ, а Општина Пале 36.267,51 КМ. Реализација пројекта је завршена у јуну мјесецу текуће године и то из средстава Општине Пале у износу од 36.183КМ (трошкови припреме, монтаже рекламног простора, штампања плакета, рекламирања, најам билборда у износу од 17.640 КМ и трошкови адаптације простора Градске пијаце за потребе инсталације хладњаче у укупном износу од 18.543 КМ)-фонд 01 и из средстава Фонда за развој и запошљавање Републике Српске а.д. у износу од 98.499 КМ (набавка, испорука, монтажа хладњаче у износу од 40.000 КМ и набавка и испорука садница малине и боровнице са свом пратећом опремом у износу од 58.499 КМ)-фонд 05. Средства из наведеног Програма су утрошена и за субвенције за откуп млијека, подстицаје у области предузетништва и пољопривреде (споразум са Министарством пољопривреде Републике Српске о суфинансирању пословног плана „Развој кооперантске мреже произвођача поврћа у заштићеном простору-пластеницима“, набавка сјемена и садница, као и набавка пластеника).

**Потрошачка јединица «Стамбено-комунални послови»** запериод јануар – јуни 2021. године утрошена је у износу од 411.334 КМ. Средства су усмјерена на расходе за текуће одржавање (економски код 4125) у износу од 25.629 КМ и то текуће одржавање мреже јавне расвјете, санације оштећених рупа на асфалтним саобраћајницама и набавка канти и контејнера за смеће. Расходи за одржавање јавних површина(економски код 4128) остварени су у износу од 380.704 КМ и односе се на одржавање јавних површина у зимском и љетном периоду, украшавање града поводом новогодишњих празника, као и за утрошак електричне енергије на јавним површинама- јавна расвјета.

**Потрошачка јединица «Програм изградње и уређења простора»** током протеклог извјештајног периода издвојено је средстава у износу од 270.004 КМ . Средства су издвојена за грантове вјерским организацијама (економски код 4152) у износу од 47.000 КМ од чега је износ од 10.000 КМ из средстава буџетске резерве, за издатке за изгрдању и прибављање зграда и објеката (економски код 5111) и издаци за инвестиционо одржавање, реконструкцију и адаптацију зграда и објеката (економски код 5112) остварени су у износу од 122.234 КМ. У наредном периоду ће се реализовати све планиране инвестиције наведене у Програму.

На економском коду 5113 евидентирани су издаци за набавку опреме за Дјечији вртић „Буба мара“ у износу од 86.964 КМ. Наведени издаци ће се финансирати из добијеног трансфера од стране Владе Републике Српске који ће се планирати ребалансом буџета за 2021. годину.

Издаци за израду планске документације (економски код 5117) остварени су у износу од 13.806 КМ.

**Потрошачка јединица «** **Програма утрошка средстава по Закону о шумама** **»** остварена је у износу од 72.713 КМ. Наведена средства у протеклом извјештајном периоду утрошена су за услуге текућег одржавања путева (економски код 4125) и услуге зимске службе за локалне путеве (економски код 4128), као и за јавну расвјету у насељу Брезовице. Лица ангажована на одржавању локалних путева – путари (економски код 4129) остварени су у износи од 9.816 КМ (за недостајућа средства донесена је одлука о реалокацији са буџетске позиције 4125-Одржавање локалних путева).

**Потрошачка јединица «** **Остала буџетска потрошња** **»** утрошена јеу протеклом извјештајном период у износу од 530.542 КМ.

Субвенције (економски код 4141) остварене су у износу од 87.660 КМ, што је 60,46% од плана, од чега из буџетске резерве издвојено је средстава у износу од 7.000 КМ. Субвенције се односе се на субвенције јавним и приватним предузећима и установама.

Грантови (економски код 415) су остварени у износу од 254.165 КМ и то грантови у земљи (економски код 4152) што је 39,19 % од планираних грантова.

Грантови у земљи (економски код 4152) евидентирани су на текуће грантове у износу од 205.552 КМ и капиталне грантове у износу од 48.614 КМ.

Текући грантови су евидентирани на текуће грантове непрофитним субјектима у земљи и остале текуће грантове. Текући грантови непрофитним субјектима у земљи (економски код 41521) који се односе на грантове хуманитарним, спортским организацијама и удружењима, организацијама за афирмацију права бораца и особа са инвалидитетом и осталим текућим грантовима непрофитним организацијама остварени су у износу од 154.614 што је 37,62% од планираних. Остали текући грантови у земљи (економски код 41522) остварени су из износу од 50.938 КМ, од чега износ од 18.220 КМ финансиран је из средстава буџетске резерве. Наведени грантови су усмјерени на текуће грантове појединцима (помоћи социјално угроженом незапосленом становништву, помоћи ученицима, помоћи појединцима у области културе, издаваштва, образовања) у износу од 25.938 КМ што је 37,05 % од плана за наведене издатке, од чега износ од 2.500 КМ односи се помоћи појединцима који су финансирани из средстава буџетске резерве, текуће грантове нефинансијским субјектима у области здравства (Дом здравља Пале) у износу од 10.000 КМ и остали текући грантови у земљи финансирани из средстава буџетске резерве у износу од 15.000 КМ (ЈЗУ Болница „Србија“ и Градска радио телевизија Источно Сарајево) .

Капитални грантови (економски код 41524) остварени су у износу од 48.614 КМ и односи се на планиране капиталне грантове ЈП „Комунално“ за куповину радне машине ровокопач-утоваривач путем финансијског лизинга у износу од 38.688 КМ и капиталне помоћи становништву (Прибављање потребне документације за изградњу објеката породицама које су добиле донацију у склопу реализације Пројекта реконструкције стамбеног фонда из средстава зајма из Саудијског фонда). Из средстава буџетске резерве издвојено је за капиталне помоћи појединцима у износу од 4.500 КМ.

 Дознаке на име социјалне заштите које се исплаћују из буџета Републике, општина и градова (економски код 4161) остварене су у износу од 179.650 КМ. Дознаке су евидентиране за стипендије, помоћи породицама погинулих бораца, ратним војним инвалидима, новчане помоћи за вантјелесну оплодњу, подстицаји за повећање наталитета као и награде вуковцима основних школа и Средњошколском центру Пале и најбољим студентима.

Трансфери ентитету (економски код 4872) остварени су у износу од 9.066 КМ и односе се на трансфере школама у којима су ангажовани приправници.

Буџетска резерва је извршена у износу од 45.050 КМ и чини 0,95 % остварених укупних прихода буџета општине Пале. Класифкација буџетске резерве по економским класификацијама дата је у табеларном прилогу овог извјештаја.

За потрошачку јединицу II у протеклом извјештајном периоду укупно је издвојено средстава у износу од 1.288.436 КМ .

За рад ЈУ „Центар за социјални рад“ издвојено је 545.609 КМ, што је 49,36% од плана за 2021.годину од чега износ од 382.589 КМ (економски код 4161 и 4163) односи се на издвајена средства за реализацију права за његу и права на новчану помоћ који се 50% финансирају на основу примљеног трансфера Министарства здравља и социјалне заштите, за унапређење положаја лица са инвалидитетом које Министарство здравља и социјалне заштите у цјелости финансира. Из средстава планираних буџетом осим финансирања расхода за реализацију права за његу и права на новчану помоћ евидентирани су и дознаке које се исплаћују пружаоцима социјалне заштите за смјештај штићеника, дознаке хранитељским породицама за смјештај штићеника и остале једнократне новчане помоћи. Расходи за лична примања запослених (економски код 411) остварени су у износу од 144.286 КМ што је 50,27% од планираних расхода, од чега расходи за бруто плате приправницима износиле су 12.227 КМ. Расходи по основу коришћења роба и услуга (економски код 412) остварени су у износу од 18.644 КМ.

На име средстава за рад ЈУ Дјечији центар „Буба мара“ утрошен је износ од 356.231 КМ. Расходи за лична примања запослених (економски код 411) остварени су у износу од 294.575 КМ што је 42,77% од планираних расхода. Расходи по основу коришћења роба и услуга (економски код 412) остварени су у износу од 48.440 КМ што је 23,32% од планираних расхода. За набавку опреме (економски код 5113) издвојено је 195 КМ. Издаци за накнаду плата за породиљско одсуство који се рефундирају од фонда обавезног социјалног осигурања (економски код 6381) остварени су у износу од 13.021 КМ.

За рад ЈУ „Културно спортски центар“ Пале издвојено је 272.784 КМ, што је 51,98% од плана за 2021.годину. Средства су реализована у складу са планом буџета. Расходи за лична примања запослених (економски код 411) остварени су у износу од 185.563 КМ што је 49,71% од планираних расхода. Расходи по основу коришћења роба и услуга (економски код 412) остварени су у износу од 84.441 КМ што је у оквиру планираних расхода. Капитални расходи су остварени у износу од 1.794 КМ.

За рад Народне библиотеке издвојено је 22.781 КМ, а односе се на бруто плату приправника у износу од 14.512 КМ, дневницу за службена путовања у износу од 160 КМ и материјалне трошкове неопходне за рад у износу од 8.110 КМ.

 На име средстава за рад ЈУ „Туристичка организација општине Пале“ издвојено је 91.031 КМ. Средства су усмјерена на бруто плате и накнаде запослених у износу од 45.922 КМ, расходе по основу кориштења роба и услуга у износу од 41.007 КМ. Остали текући грантови остварени су у износу од 2.000 КМ, док су издаци за набавку опреме (економски код 5113) остварени у износу од 2.064 КМ.

***Преглед потраживања, обавеза и имовине са стањем на дан 30.06.2021. години***

Краткорочне обавезе општине Пале на дан 30.06.2021. године износиле су 4.103.432 КМ, а односе се на обавезе по кредитима који доспијевају до годину дана у износу од 367.241 КМ, обавезе за лична примања у износу од 424.722 КМ, обавезе из пословања у износу од 3.060.755 КМ, обавезе за субвенције у износу од 4.118 KM, обавезе за грантове у износу од 93.183 KM, обавезе за дознаке на име социјалне заштите у износу од 115.024 КМ, краткорочна резервисања и разграничења у износу од 3.003 КМ и обавезе из трансакција између или унутар јединица власти у износу од 35.386 КМ. Дугорочне обавезе (обавезе по зајмовима као и дугорочна резервисања и разграничења) на дан 30.06.2021. године износиле су 5.856.140 КМ.

Краткорочна потраживања (економски код123) на дан 30.06.2021. године износила су 4.732.251 КМ, а односе се на потраживања по основу продаје и извршених услуга у износу од 396.193 КМ, потраживања од запослених у износу од 2.409 КМ, потраживања за ненаплаћене порезе, доприносе и непореске приходе у износу од 3.194.999 КМ, потраживања за порезе, доприносе и непореске приходе за које је продужен рок плаћања, а доспијевају на наплату у року од годину дана у износу од 1.118.063 КМ, потраживања за више плаћени порез на имовину у износу од 4.649 КМ и остала краткорочна потраживања у износу од 15.938 КМ. Краткорочна разграничења (економски код127) износила су 8.866 КМ, док су краткорочна финансијска имовима и разграничења из трансакција између или унутар јединица власти износила 43.681 КМ. Дугорочна потраживања (економски код112) на дан 30.06.2021. године износила су 2.411.709 КМ, a односе се на потраживања за порезе и дориносе за које је продужен рок плаћања у износу од 2.407.667 КМ и остала дугорочна потраживања у износу од 4.042 КМ.

***Преглед стања на жиро рачунима Општине Пале са стањем на дан 30.06.2021. години***

Расположива новчана средства на жиро рачунима Општине Пале отворених код НЛБ банке у износу од 2.579.830 КМ са стањем на дан 30.06.2021. године дати су у следећој табели.

|  |
| --- |
| Јединствени рачун трезора и остали рачуни у КМ |
|   | Назив рачуна | Број рачуна | Стање на дан |
| 31.12.2020. | 30.06.2021. |
| 1 | Општина Пале извршење-трансакциони рачун | 562-012-00000033-02 | 27.009,88 | 24.649,02 |
| 2 | РЈП Општине Пале-транс.рач.за изворне општинске приходе | 562-012-00000945-79 | 0,00 | 0,00 |
| 3 | Општина Пале водопривредна накнада | 562-012-00002283-42 | 94.734,65 | 141.772,82 |
| 4 | Општина Пале трансакциони рачун | 562-012-00002611-28 | 344.744,19 | 1.512.375,70 |
| 5 | Општина Пале буџет- социјална заштита | 562-012-81069593-04 | 0,00 | 1.000,00 |
| 6 | Општина Пале-рачун посебних намјена грантови | 562-012-81187733-22 | 13.973,95 | 13.973,95 |
| 7 | РПН промјена намјене пољопривредог земљишта | 562-012-81268383-87 | 76.813,17 | 99.372,58 |
| 8 | РПН за поврат и прекњижавање више или погрешно уплаћених јавних прихода | 562-012-81393035-66 | 0,00 | 0,00 |
| 9 | РПН – боравишна такса | 562-012-81589073-63 | 39.056,73 | 94.348,15 |
| 10 | РПН Намјенско трошење кредитних средстава | 551-790-22223946-19 | 1.558.552,46 | 691.792,27 |
| 9 | РПН Подршка пољопривредним произвођачима | 562-012-81628131-65 | 39.989,58 | 6,40 |
| Трансакциони рачун институција јавног сектора у страној валути |
| 1 | Општина Пале - валута (EUR) | 508-4101096087 | 198,75 | 198,75 |
| 2 | Општина Пале - валута (CAD) | 508-4101096087 | 0,00 | 0,00 |
| 3 | Општина Пале – привредна банка |  | 340,25 | 340,25 |

Расположива новчана средства на рачуну благајне са стањем на дан 30.06.2021. године износила су 648 КМ, од чега износ од 316 КМ односи се на новчана средства на рачунима благајне Општинске управе, а износ од 332 КМ на новчана средства на рачунима благајне Осталих корисника буџета општине.

***Финансијски резултат са стањем на дан 30.06.2021. године***

По периодичном обрачуну буџета општине Пале за период јануар-јуни 2021. године укупно остварена буџетска средства евидентирана на фонду 01 износила су 4.999.285 КМ, а укупни буџетски издаци износили су 4.671.092 КМ. Разлика између буџетских средстава и остварених буџетских издатака износила је 328.193 КМ.

По периодичном обрачуну буџета општине Пале за период јануар- јуни 2021. године укупно остварена буџетска средства евидентирана на фонду 03 износила су 14.000 КМ, а укупни буџетски издаци износили су 0 КМ. Разлика између буџетских издатака и остварених буџетских средстава износила је 14.000 КМ.

По периодичном обрачуну буџета општине Пале за период јануар- јуни 2021. године укупно остварена буџетска средства евидентирана на фонду 05 износила су 94.237 КМ, а укупни буџетски издаци износили су 98.500 КМ. Разлика између буџетских издатака и остварених буџетских средстава износила је -4.263 КМ.